高爾彭馬弗到漏 車路士大起錫菲聯
2024年04月07日 18:02
東網電視
更多新聞短片
英超錫菲聯主場對車路士。
英超夜場有錫菲聯主場迎戰車路士。錫菲聯護級形勢水深火熱,非常危急,近期豁出去同對手駁火,包括2比2賽和般尼茅夫及3比3賽和富咸,主場出擊踢法更加有前冇後,近7次主場全開4球或以上,至於車路士上場4比3反勝曼聯,同樣極富娛樂性,3.5球入球大值得再追。(Now 623周一凌晨零時30分直播)
車路士踢法攻強守弱,雖然各項賽事法定時間保持10場不敗,但入球多失球亦多,近6場全開4球或以上,例如前仗對另一護級球隊般尼,後防都可以失兩球踢成2比2,上場英超快車同曼聯更加合演入球騷,開賽4分就入波,踢到中段竟然落後2比3,最終靠超長補時連入兩粒反勝4比3。
高爾彭馬是役大演帽子戲法,已經累積16球直追射手榜首位嘅艾寧夏蘭特,呢位新星腳風順入波停不了,今場對住錫菲聯隨時又開入球騷。雖然賽程密,但「車仔」班球員勝在夠年輕,今場陣容變動不大,中場會由馬度基取代摩西斯卡些度,同埋左閘芝維爾代替古古列拿,其餘人腳不變。
錫菲聯上場作客利物浦輸1比3,繼續排榜尾,同尾4嘅諾定咸森林相差10分,數字上唔係冇得追,所以佢哋依家場場搏老命,今場有射手奧利華麥貝尼復任正選,拍住麥卡迪亞全力搶攻,要攻破車路士大門唔係難事,開3.5球入球大機會更高。
更多賠率: